அம்பி ஒருநாள் காலையில் எழுந்து படுக்கையில் அமர்ந்து தலையை உருட்டியபடி ”ம்ம்ம் ம்ம்ம் நான் நாகார்ஜுனன்…நாகார்ஜுனன் வந்திருக்கேன்…ம்ம்ம்… கும்பிடுங்கடா…” என்று சொல்ல ”என்னங்க! சித்த வந்து பாருங்கோ! அம்பி முழியே சரியில்லியே! நேக்கு பயம்மா இருக்கே” என்று மாமி கூவினாள். ”இருடீ ஊரைக்கூட்டாதே. அவனுக்கு ஒண்ணும் ஆகல்லை. நேத்து சேப்பங்கெழங்கு பொடிமாஸ் செஞ்சேல்லியோ.வாயுத் தொந்தரவுதான்…”என்றார் மாமா. பக்கத்துவீட்டு மாமாவுக்கு வேறுமாதிரி ஐயம் வந்து மாந்த்ரீகரை வரவழைத்துப் பார்த்தபோது அவர் ”ஒண்ணுமில்ல நாகதோஷம்தான்… சரியான ஜாதகத்தோட ஒரு மாட்டுப்பொண் வந்துட்டாள்னா எல்லாம் சரியாயிரும்…”என்றார்